June 12: Ba zamu lamunci soke zabe a Najeriya ba, Dan ba kara – Buhari ▷ Legit.ng
June 12: Ba zamu lamunci soke zabe a Najeriya ba, Dan ba kara – Buhari
9 months ago 9 views by Muhammad Auwal
Shugaban kasa Muhammadu Buhari ya bayyana cewa a yanzu an wuce lokacin da za’a soke zabe a Najeriya kamar yadda aka yi a zaben shekarar 1993, don haka yan Najeriya ba zasu sake lamuntar haka ba a nan gaba, inji rahoton Daily Trust.
Buhari ya bayyana haka ne a ranar Talata, 12 ga watan Yuni a yayin bikin tunawa tare da karramayan gwagwarmayan zaben June 12 na shekarar 1993 da ya gudana a fadar shugaban kasa dake babban birnin tarayya Abuja.
Majiyar Legit.ng ta ruwaito a yayin taron Buhari ya karrama marigayi MKO Abiola, don takarar shugaban kasa a jam’iyyar SDP na wannan zabe, kuma wanda ake ganin shine kan gaba wajen lashe zaben, da lamba girmamawa ta GCFR.
Haka zalika Buhari ya karrama mataimakin Abiola a wannan zabe, Babagana Kingibe da marigayi tsogon lauya dan gwagwarmaya, Gani Fawehinmi da lamgar girma ta GCON, sai dai shugaba Buhari yace yayi hakan ne da nufin kwantar da hankulan yan kasa.
Daga karshe Buhari ya nemi gafarar iyalan Abiola, yan uwa da abokan arziki bisa cin amanar da gwamnatin mulkin Soja ta yi ma Abiola, da ma sauran wadanda suka fafata da wadanda suka mutu a yayin gwagwarmayar siyasar June 12.
Hausa NewsDawowar Shugaba BuhariMuhammadu Buhari NewsInec Latest News
Richest Nigerian musician Ankara styles skirt and blouse Zobo drink The richest state in Nigeria Ankara styles for ladies
22 minutes ago 202 views
Dan ƙunar bakin wake ya kashe kansa mutum guda, da raunata 4 a Borno